Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 371/13/4403	Nitra, 17.12.2014
EEČ : 2-32-7-2014

U Z N E S E N I E

Trestná vec:	obvinený XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 2.10.2013, spisová značka 2 Pv 371/13/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Nitra zo dňa 2.10.2013, spisová značka 2 Pv 371/13/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
      Uznesením vyšetrovateľa OR PZ Nitra č. ORP-590/OVK-NR-2013 zo dňa 7.5.2013 bolo podľa § 199 odsek 1 Trestného poriadku začaté trestné stíhanie a uznesením OR PZ Nitra č. ORP-590/OVK-NR-2013 podľa § 206 odsek 1 Trestného poriadku bolo dňa 24.6.2013 vznesené obvinenie XXXXX a XXXXX za prečin ohrozovania mravnej výchovy mládeže podľa § 211 odsek 1 písm. b/, odsek 3 písm. a/ Trestného zákona. Pretože po vznesení obvinenia za tento trestný čin obvinení splnili všetky zákonné podmienky, uznesením sp. zn. 2 Pv 371/2013 z 2.10.2013 bolo podľa  § 216 odsek 1  Trestného poriadku podmienečne zastavené trestné stíhanie vedené proti nim. Súčasne im bola podľa § 216 odsek 2 Trestného poriadku uložená skúšobnú doba v trvaní dvanásť mesiacov. Podľa § 216 odsek 3, odsek 4 Trestného poriadku neboli obvineným uložené žiadne ďalšie obmedzenia a povinnosti.

     Skúšobná doba obvinenému XXXXX plynula od 14.10.2013 do 14.10.2014, obvinenej XXXXX skúšobná doba plynula od 10.10.2013 do 10.10.2014. Po uplynutí skúšobnej doby som skúmala, či počas jej plynutia obvinení viedli riadny život a zistila som, že v jej priebehu sa nedopustili na území Slovenskej republiky žiadneho ďalšieho trestného činu, ani iného protispoločenského konania. 

     Tým obvinení XXXXX a XXXXX vyhoveli všetkým zákonným predpokladom na rozhodnutie o ich osvedčení v skúšobnej dobe podmienečného zastavenia trestného stíhania.

      Právoplatnosťou tohto uznesenia o osvedčení nastávajú účinky zastavenia trestného stíhania, ktoré sa viedlo proti obvineným XXXXX a XXXXX za prečin ohrozovania mravnej výchovy mládeže podľa § 211 odsek 2 písm. b/, odsek 3 písm. a/ Trestného zákona pod sp. zn. 2 Pv 371/2013. Na obvinených XXXXX a XXXXX sa právoplatnosťou tohto uznesenia hľadí akoby na území Slovenskej republiky za tento skutok neboli stíhaní.

      Preto som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Pravdová
prokurátorka